A kurzus kódja: FL 208 – 01, FLN 208 - 01	
A kurzus megnevezése:  Az ideák. Ismeretelméleti és metafizikai problémák Locke, Berkeley és Hume filozófiájában (Előadás)	
A kurzus előadója: Faragó-Szabó István 	
A kurzus helye és ideje: MUK 208 , kedd, 12 - 13.30	

A kurzus előfeltétele(i): - 	
A jegyszerzés módja(i): kollokvium	
Követelmények: - 	

A kurzus leírása, tematikája:
A neokantiánus filozófiatörténet-írás nagy találmánya, a triumvirátus tagjait összekötő „empirizmus” – amely alá e szerzők megkülönböztetés nélkül besorolhatók – az elmúlt fél évszázad kutatásai fényében afféle esernyő-fogalomnak bizonyult, amely legfeljebb a különbségek elfedésére szolgál. Viszonyuk aszimmetrikus: Hume-nál csupán néhány elszórt utalás található Berkeley-ra, akinek viszont egész életművét szokás olykor Locke kritikájaként felfogni. Az előadás során erőszakolt fogalmi keretek mellőzésével, és a szélsőségek közt egyensúlyozva néhány centrális fogalom és probléma elemzésére kerül sor. Elsősorban az idea fogalmára koncentrálva megvizsgáljuk, hogy a tematikus azonosságon (ideák csoportosítása, minőségek/tulajdonságok kategorizálása, szubsztanciák), és a megoldási javaslatok – látszatra – hasonló szerkezetén túl (Berkeley-nál és Hume-nál: az absztrakt ideák kritikája, elsődleges/másodlagos megkülönböztetés elvetése, a szubsztancializálás kritikája) milyen kötelékek lelhetőek fel episztemológiai, metafizikai, vagy éppenséggel metafizika-ellenes nézeteik közt.   	

A kurzushoz tartozó kötelező irodalom: -
A szerzőknek a 4. sz. kollokviumban kötelező irodalomként megadott művei	

A kurzushoz tartozó ajánlott irodalom:
Forrai Gábor, A jelek tana. Locke ismeretelmélete és metafizikája, L’Harmattan, „Argumentum” 2005, 1 – 7 fejezetek
Faragó-Szabó István, Az újkori szkepticizmus története, Áron kiadó, 2005, XII. fejezet
Woolhouse, R.S., The Empiricist, Oxford University Press, 1988, 6 -8 fejezetek